The Bridge at Remagen
The Bridge at Remagen () je američki ratni film, danas najpoznatiji po tome što je poslužio kao jedan od povoda za sovjetsku invaziju Čehoslovačke.

Radnja se odigrava u martu 1945. godine, nedugo pred kraj Drugog svjetskog rata, kada Ludendorffov most kraj grada Remagen postaje jedini preostali most preko Rajne i koga njemački zapovjednik, major Krüger (čiji lik tumači Robert Vaughn), dobije zadatak srušiti i tako spriječiti američke snage da prijeđu Rajnu i prodru u srce Njemačke. Nominalni protagonist, čiji lik tumači George Segal, je američki poručnik Phil Hartman koji je dobio zadatak po svaku cijenu zauzeti neoštećeni most.

Producenti su originalno namjeravali film snimati na autentičnim lokacijama, ali je problem bio kako u tome da je originalni most na kraju ipak bio srušen, a i u tome da su zapadnonjemačke vlasti odbile dati dozvolu za snimanje na Rajni, uvjeren kako će ono poremetiti riječni promet. Kao alternativa se nametnule lokacije u Čehoslovačke - češki grad Davle gdje je most na Vltavi bio identičaa Ludendoffovom, odnosno Most, koji se upravo u to vrijeme demolirao radi izgradnje modernog naselja, te su tako stvorene ruševine mogle efektno "glumiti" ratna razaranja. Iako je Čehoslovačka tada bila članica komunističkog Istočnog bloka, vladajućom Partijom je u doba tzv. Praškog proljeća dominirala liberalna struja koja je bila odlučna pokazati otvorenost prema svijetu; zato je producentima dana dozvola za snimanje te je tako The Bridge at Remagen postao prva veća hollywoodska produkcija koja se za vrijeme Hladnog rata snimala u Istočnom bloku. Međutim, upravo je snimanje filma 1968. godine postalo predmetom sovjetske propagande, pri čemu se tvrdilo da iza cijelog projekta stoji CIA, odnosno da je ono izgovor za dolazak pravih američkih vojnika čiji je cilj izvesti ili pomoći antikomunistički i antisovjetski puč. Te su tvrdnje poslužile kao izgovor za invaziju do koje je došlo u augustu 1968. godine. Ona je zatekla članove ekipe koji su na kraju organizirali evakuaciju taksijima na Zapad. Film je na kraju dovršen u Italiji i Austriji.

Usprkos tako stvorenog publiciteta, The Bridge at Remagen nije imao nekog naročitog uspjeha u kino-dvoranama, a ni kritičari mu nisu bili naklonjeni, smatrajući da je Guillermin sve podredio razmetanju budžetom i pirotehničkim sredstvima nasuprot zapleta i likova.

Uloge 
 George Segal – Poručnik Phil Hartman (temeljen na por. Karlu Timmermannu)
 Robert Vaughn – Major Paul Krüger (temeljen na majoru Hansu Schelleur)
 Ben Gazzara – narednik Angelo (temeljen na narednicima Alexanderu Drabiku i Josephu DeLisiju)
 Bradford Dillman – Major Barnes (temeljen na majoru Leonardu Engemanu)
 E. G. Marshall – General Shinner (temeljen na brigadnom generalu Williamu Hogeu)
 Peter van Eyck – Generaloberst von Brock (temeljen na Generalleutnantu Walteru Botschu)
 Hans Christian Blech – Hauptmann Karl Schmidt (temeljen na Hauptmannu Williju Bratgeu)
 Heinz Reincke – vijećnik Holzgang, gradonačelnik zadužen za civilnu zaštitu
 Joachim Hansen – Hauptmann Otto Baumann, inžinjerijski oficir (temeljen na Hauptmannu Carlu Friesenhahnu)
 Sonja Ziemann – Greta Holzgang
 Anna Gael – Francuskinja
 Bo Hopkins – Kaplar Grebs
 Robert Logan – Redov Bissell
 Matt Clark – Kaplar Jellicoe
 Steve Sandor – Redov Slavek
 Frank Webb – Redov Glover
 Tom Heaton – Por Pattison
 Paul Prokop – Kap. John Colt
 Richard Münch – General von Sturmer
 Günter Meisner – SS-Oberstgruppenführer Gerlach

Izvori

Vanjske veze 
 
 
 Illustrated article on the Bridge at Remagen at 'Battlefields Europe'
 Filming locations with real photos at Movieloci.com

Američki filmovi
Ratni filmovi
Filmovi o Drugom svjetskom ratu
Authority control 2